ඉන්දියානු ජනාධිපතිවරණය, 2017

ඉන්දියාවෙහි  ජනාධිපතිවරණයක් 2017 ජූලි 17 වන සඳුදා දිනයෙහිදී පැවැත්වුණු අතර ඡන්ද ගණන් කර ප්‍රතිඵල නිකුත් කෙරුණේ ජූලි 20 දින බ්‍රහස්පතින්දාය. 2017 ජූලි 24 දිනදී නිල කාලය අවසන්වීමට නියමිත ජනාධිපති ප්‍රනාබ් මුඛර්ජි, යළි-මැතිවරණයකට මුහුණදීම ප්‍රතික්ෂේප කලේය.

පාලක  ජාතික ප්‍රජාතන්ත්‍රවාදී සන්ධානය සභාගයෙහි සහයෝගය බිහාරයෙහි ආණ්ඩුකාරවර භාරතීය ජනතා පක්ෂයෙහි රාම් නාත් කෝවින්ද් හට හිමිවුනු අතර, මැතිවරණයෙහිදී විපක්ෂ අපේක්ෂක ඉන්දියානු ජාතික කොංග්‍රසයෙහි මීරා කුමාර් සමග තරග වැදිණි. ෆෙඩරල්, රාජ්‍ය සහ සංගම් ප්‍රදේශ ව්‍යවස්ථාදායකයන්ගේ තේරී පත්වූ මන්ත්‍රීවරුන් වෙතින් සමන්විතවූ  මැතිවරණමය පර්ෂදයෙහි ඡන්ද වෙතින් දළවශයෙන් තුනෙන් දෙකක් අත්පත් කර ගැනුමට කෝවින්ද් සමත්වූ අතර  ජනාධිපතිවරයා ලෙසින් වසර පහක් ධූර කාලයකට තේරී පත්විය.  කෝවින්ද්ගේ  ධූරන්දර කාලය ඇරඹෙන්නේ 2017 ජූලි 25 දිනදීය.

 තේරීම් ක්‍රියාවලිය 

පාර්ලිමේන්තුවෙහි මණ්ඩල දෙකෙහිම තේරී පත්වූ මන්ත්‍රීවරුන්, ප්‍රාන්ත 29 හී  ව්‍යවස්ථාදායක සභාවන්හී තේරී පත්වූ මන්ත්‍රීවරුන් සහ දිල්ලි සහ පුඩුචෙරි යන සංගම් බලප්‍රදේශයන්හී ව්‍යවස්ථාදායක සභාවන්හී තේරී පත්වූ මන්ත්‍රීවරුන් වෙතින් සමන්විතවූ මැතිවරණමය පර්ෂදයක් ‍වෙතින් ඉන්දියානු ජනාධිපතිවරයා   වක්‍රාකාරලෙසින් තෝරා පත් කරගැනීම සිදු කෙරෙයි.  2017 වන විට, මැතිවරණමය පර්ෂදයෙහි පාම වරුන්  776 දෙනෙකු සහ වම‍ෙවරුන් 4,120 දෙනෙකු අඩංගු වූහ.

මෙම ක්‍රමවේදය විසින්, ඉහත මැතිවරණමය පර්ෂදයෙහි සාමාජිකයන් සඳහා එකිනෙකට වෙනස් ඡන්ද සංඛ්‍යාවන් වෙන්කර දී ඇති අතර එසේ කර ඇත්තේ පාමවරුන් සහ වමමවරුන්ගේ මුළු භාරය වෙන වෙනම ගත් කල දළ වශයෙන් සමාන වන පරිදී සහ ප්‍රාන්ත සහ බලප්‍රදේශයන්හී ඡන්දය දීමෙහි ශක්තිය ඒවායේ ජනගහණයට සමානුපාතික වන පරිදීය. සමස්ත වශයෙන් ගත් කල මැතිවරණමය පර්ෂදයෙහි සාමාජිකයන්ට  ඡන්ද  1,098,882 ප්‍රමාණයක් භාවිතා කල හැකි වන අතර, බහුතරයක් සඳහා අවශ්‍ය ඡන්ද සංඛ්‍යාව 549,442 ක් වෙයි.